ПРОГРАМ ЈАВНЕ РАСПРАВЕ

о Нацрту Одлуке о изради Плана генералне регулације за насељено место Љиг

1.У поступку припреме Одлуке о изради Плана генералне регулације за насељено место Љиг .Општинско веће општине Љиг организује и спроводи јавну расправу о нацрту наведених одлука (у даљем тексту: Нацрт одлуке).

2.Јавна расправа о Нацрту одлуке одржаће се од 16.05.2024. године до 31.05.2024. године.

3.Учесници у јавној расправи су представници органа општине Љиг, грађани, удружења, стручна јавност, као и друге заинтересоване стране.

4.Програм јавне расправе о Нацрту одлуке са Нацртом одлуке објављује се на сајту Општине Љиг, http://www.ljig.rs/.

5.Примедбе и сугестије достављају се Општинској управи општине Љиг - Одељењу за општу управу, на е-mail [javne.nabavke@ljig.rs](mailto:javne.nabavke@ljig.rs) или предајом на писарници, канцеларија бр. 5, у приземљу зграде Општине Љиг, са напоменом: „За јавну расправу о Нацрту Одлуке о изради Плана генералне регулације за насељено место Љиг“, најкасније до 31.05.2024. године до 10 часова.

Предлози, сугестије и коментари се достављају у слободној форми.

Лице за контакт:­­­­­­­­­­ Слађана Степановић-Начелник одељења за општу управу.

6. Нацрт одлуке биће представљен на отвореном састанку који ће се одржати 31.05.2024.године, са почетком у 11 часова у сали 21/III у згради Општине Љиг, ул. Карађорђева број 7.

7. По окончању јавне расправе, Општинско веће општине Љиг ће анализирати све примедбе и предлоге у јавној расправи и на основу тога сачинити извештај о одржаној јавној расправи и у року од 15 дана од дана окончања јавне расправе исти објавити на интернет презентацији општине Љиг, http://www.ljig.rs/ .